stanford-oval/wikipedia huggingface dataset:
กองทัพปลดปล่อยประชาชนในการประท้วงที่จัตุรัสเทียนอันเหมิน ค.ศ. 1989
การต่อต้านคำสั่งกฎอัยการศึกของกองทัพ > ก่อนวันที่ 3–4 มิถุนายน

ทหารกองทัพปลดปล่อยประชาชนเข้าร่วมในการชุมนุมของขบวนการนักศึกษาในจัตุรัสเทียนอันเหมินก่อนและหลังการประกาศกฎอัยการศึกในวันที่ 20 พฤษภาคม วันที่ 16 พฤษภาคม วันเดียวกับที่มีฮาอิล กอร์บาชอฟ ผู้นำโซเวียต พบกับเติ้ง เสี่ยวผิง ทหาร 1,000 นายได้ร่วมขบวนพาเหรดกับนักศึกษาไปตามถนนฉางอาน วันที่ 23 พฤษภาคม นักเรียนนายเรือ 100 นายเดินผ่านจัตุรัสเทียนอันเหมิน พร้อมตะโกนว่า "จงโค่นหลี่ เผิง"  ทหารถูกส่งไปปักกิ่งในคืนก่อนและหลังการประกาศกฎอัยการศึก ในระหว่างการฝึกพวกเขาถูกสอนให้เชื่อฟังคำสั่งและไม่ตั้งคำถามถึงความต้องการของพรรค พวกเขายังได้รับคำสั่งไม่ให้รับอาหารจากนักศึกษาหรือสนทนากับพวกเขา อย่างไรก็ตาม ไม่ใช่ทหารกองทัพฯ ทุกคนจะปฏิบัติตามคำสั่งเหล่านี้ ชาวปักกิ่งนำอาหารและเครื่องดื่มมาให้ซึ่งทหารที่ฝ่าฝืนคำสั่งของพรรคคอมมิวนิสต์จีนก็รับไว้ เฉิน กวาง ซึ่งถูกส่งไปปราบปรามการเคลื่อนไหวในวันที่ 19 พฤษภาคม เล่าถึงนักศึกษาเหล่านี้ว่า "พวกเขาเป็นมิตรมาก และมีรอยยิ้มที่สดใส จิตวิญญาณของพวกเขาเต็มไปด้วยการต้อนรับ" เมื่อกองทัพล่าถอย นักศึกษาได้ถือป้ายที่มีข้อความว่า "กองทัพฯ มาตามคำสั่ง เราสนับสนุนคุณ พวกคุณกลับบ้านไปเถอะ" เฉินแนะนำว่าการกระทำนี้ทำให้เขาตั้งคำถามถึงจุดประสงค์ของตนในการระงับการเคลื่อนไหว เขาพูดว่า "ทันใดนั้นคุณก็รู้สึกเหมือนว่าคุณไม่เข้าใจสังคมนี้... คุณเริ่มคิดถึงปัญหาเหล่านี้ ก่อนหน้านั้น คุณไม่ได้มีจิตสำนึกแบบนั้น"
ต่อมาในวันที่ 29 พฤษภาคม ผู้บังคับบัญชาระดับสูงของกองทัพเรือได้ส่งรายงานไปยังศูนย์กลางพรรคเพื่อสนับสนุนการตัดสินใจนำกฎอัยการศึกมาใช้ อย่างไรก็ตาม เจ้าหน้าที่ทหารเรือยังได้รวมข้อกังวลที่ระบุไว้ในรายงานของตนด้วย พวกเขาไม่สนับสนุนการประณามจ้าว จื่อหยาง และกังวลว่าผู้นำพรรคคอมมิวนิสต์จีนจะมั่นคงหรือไม่ พวกเขายังเสนอให้พรรคคอมมิวนิสต์จีนรับฟังความต้องการของนักศึกษาโดยเฉพาะอย่างยิ่งในเรื่องของความมั่นคงมหาชน การทุจริต และความไม่สมดุลระหว่างค่าจ้าง ประธานคณะกรรมการการทหารส่วนกลาง เติ้ง เสี่ยวผิง และคำสั่งของเขาเผชิญกับการต่อต้านจากเจ้าหน้าที่กองทัพฯ ทั้งระดับสูงและระดับกลางหลังจากการประกาศกฎอัยการศึก ทหารผ่านศึกและผู้นำทหารระดับสูงหลายคนยังได้ลงนามในคำร้องเพื่อต่อต้านทหารที่ใช้กำลังกับผู้ประท้วง เช่น เนี่ย หรงเจิน, สฺวี เซียงเฉียน, จาง อ้ายผิง และเย่ เฟย์
การต่อต้านคำสั่งกฎอัยการศึกของกองทัพ > ก่อนวันที่ 3–4 มิถุนายน > 3–4 มิถุนายน

นักวิชาการประมาณการว่าในตอนเย็นของวันที่ 3 มิถุนายน เติ้งได้ส่งทหารจำนวน 150,000 ถึง 350,000 นายพร้อมปืนใหญ่หนักเพื่อเข้าและล้อมปักกิ่ง อย่างไรก็ตาม ทหารจำนวนมากในกองทัพปลดปล่อยประชาชนไม่ได้ปฏิบัติตามคำสั่งบังคับใช้กฎอัยการศึกในคืนนั้น ทหารบางส่วนมีความขัดแย้งทางอารมณ์และลังเลที่จะหันอาวุธไปที่นักศึกษา พวกเขาเชื่อว่ากองทัพฯ เป็นของประชาชน และพวกเขาควรต่อสู้เพื่อพวกเขา ไม่ใช่ต่อสู้กับพวกเขา พวกเขาได้รับการเตือนถึงความรู้สึกนี้จากผู้คนที่อยู่แถวนั้นและผู้ประท้วงระหว่างความพยายามหลายครั้งในการเคลียร์จัตุรัสก่อนและในคืนที่เกิดการสังหารหมู่
ดังนั้นหน่วยกองทัพฯ บางหน่วยจึงไม่มีกระสุนติดตัวมาเมื่อเข้าสู่ปักกิ่ง รวมถึงหน่วยกองทัพที่ 40 มีรายงานว่าเจ้าหน้าที่พรรคสงสัยว่าหน่วยนี้ไม่ปฏิบัติตามคำสั่งกฎอัยการศึกที่ประกาศโดยหลี่ เผิง นักข่าวชาวอเมริกันอ้างว่าในคืนที่เกิดการสังหารหมู่ ทหารหน่วยที่ 38 บอกกับพลเรือนและผู้สังเกตการณ์ว่าถ้าพวกเขามีอาวุธ พวกเขาคงจะใช้ต่อสู้กับทหารที่ยิงพลเรือน นอกจากนี้ ทหารบางส่วนของกองทัพฯ ก็ได้ลงจากรถถังและพาหนะของกองทัพอื่น ๆ โดยเต็มใจ และไม่ได้หยุดยั้งพลเรือนจากการเผาทำลายพวกมัน เฉิน กวาง ทหารกองทัพฯ กล่าวว่าเขาไม่เคยคิดที่จะหนีทัพ แต่เกิดขึ้นในคืนเกิดการสังหารหมู่ โดยมีทหารประมาณ 400 นายหนีทัพในคืนวันที่ 3 มิถุนายน
 รายงานของจีนระบุว่าทหารเหล่านี้สูญหายระหว่างปฏิบัติหน้าที่
รายงานยอดนิยมระบุว่าเจ้าหน้าที่ตำรวจปักกิ่งปกป้องพลเมืองและใช้อาวุธกับทหารที่กำลังเข้ามา
ในที่สุด หลี เสี่ยวหมิงก็เป็นเจ้าหน้าที่ในกองพลที่ 116 ในกลุ่มทัพที่ 39 และเป็นหนึ่งในทหารคนแรก ๆ ที่พูดถึงเหตุการณ์ที่เทียนอันเหมินต่อสาธารณะ ทหารบางนายในกองพลที่ 116 ไม่สนับสนุนความรุนแรงต่อนักศึกษาและรู้สึกเห็นใจเหยื่อของการสังหารหมู่ครั้งนี้ ซฺวี่ เฟิง ผู้บัญชาการกองพล ปฏิเสธที่จะเชื่อฟังคำสั่งและแสร้งทำเป็นไม่รับข้อความใด ๆ จากเจ้าหน้าที่ระดับสูง ดังนั้นในวันที่ 4 มิถุนายน แทนที่จะเข้าเมือง หน่วยกลับวนรอบปักกิ่งอย่างต่อเนื่อง ภายในวันที่ 5 มิถุนายน กองพลได้รับการอารักขาเข้าสู่เมืองเพื่อช่วยทำความสะอาด พวกเขาต้องเผชิญกับโครงสร้างพื้นฐานที่เสียหายจากรถถังและกระสุน รวมถึงเสื้อผ้าเปื้อนเลือดที่กระจัดกระจายอยู่ทั่วจัตุรัส
การต่อต้านคำสั่งกฎอัยการศึกของกองทัพ > ก่อนวันที่ 3–4 มิถุนายน > หลังคืนวันที่ 4 มิถุนายน

ภายหลังเหตุการณ์สังหารหมู่ ทหารกองทัพฯ หลายพันนายมารวมตัวกันที่ปักกิ่งโดยมีรายงานว่าเกิดการสู้รบภายในระหว่างหน่วยต่าง ๆ ความเห็นของประชาชนเกี่ยวกับการสังหารหมู่ครั้งนี้ชี้ให้เห็นว่ากองทัพสนามที่ 27 เป็นผู้ต้องรับผิดชอบต่ออาชญากรรมที่เลวร้ายที่สุดที่เกิดขึ้นกับพลเรือนและนักศึกษาในปักกิ่งในคืนที่เกิดการสังหารหมู่ และยังถือว่าเป็นกองทัพที่ภักดีต่อเติ้ง เสี่ยวผิงมากที่สุด ดังนั้นจึงมีข่าวลือว่าหน่วยนี้ปะทะกับทหารจากกองทัพที่ 16 เนื่องจากมีบางคนระบุว่าหน่วยนี้ต่อต้านการปฏิบัติต่อนักศึกษาอย่างเปิดเผย วันที่ 6 มิถุนายน สองวันหลังจัตุรัสถูกเคลียร์ กองทัพสนามที่ 27 ยังคงเล็งรถถังและอาวุธไปที่ชายแดนปักกิ่งเพื่อต้านภัยคุกคามที่อาจเกิดขึ้นต่อพรรคคอมมิวนิสต์จีน รวมถึงกองกำลังที่ต้องสงสัยว่าไม่จงรักภักดี หน่วยทหารจำนวน 400 นายได้รับการเฝ้าระวังตลอดเวลาและมีอาวุธปืนจากกองทัพสนามที่ 27 เล็งมาที่พวกเขาเพื่อเลี่ยงการกระทำที่ไม่จงรักภักดี
ที่วิทยาเขตมหาวิทยาลัยป้องกันประเทศปักกิ่ง มีการติดโปสเตอร์ประณามบทบาทของพรรคคอมมิวนิสต์จีนในการปราบปรามนักศึกษาในวันที่ 4 มิถุนายน คาดว่าเป็นฝีมือทหารนำมาติดไว้
การสูญเสียชีวิต

จากแหล่งข่าวของรัฐบาล ทหารกองทัพปลดปล่อยประชาชน 10 นายและทหารตำรวจติดอาวุธประชาชน 13 นายเสียชีวิต สื่อของรัฐบาลในขณะนั้นรายงานว่าทหาร ตำรวจติดอาวุธ และตำรวจเทศบาลปักกิ่ง "หลายสิบนาย" เสียชีวิตและมีผู้ได้รับบาดเจ็บมากกว่า 6,000 คน จากการศึกษาในเวลาต่อมาของอู่ เหรินหฺวา ซึ่งเข้าร่วมการประท้วง พบว่าสามารถยืนยันผู้เสียชีวิตในกลุ่มทหารและตำรวจติดอาวุธได้เพียง 15 รายเท่านั้น มากกว่าครึ่งหนึ่งของการเสียชีวิตเหล่านี้ไม่ได้เกิดจากผู้ประท้วงโดยตรง:
ทหาร 6 นายจากกองทัพที่ 38 ได้แก่ หวัง ฉี่ฟู่, ลี่ เชียง, ตู้ หวยชิ่ง, หลี่ ตงกั๋ว, หวัง เสี่ยวปิง และสฺวี หรูจฺวิน เสียชีวิตเมื่อรถบรรทุกที่พวกเขาโดยสารพลิกคว่ำและเกิดเพลิงไหม้ที่ถนนจุ้ยเวย์ในเวลาประมาณ 01:10 น. ของวันที่ 4 มิถุนายน;
ยฺวี่ หรงลู่ ช่างภาพในหน่วยโฆษณาชวนเชื่อของกองทัพที่ 39 ซึ่งไม่ได้สวมเครื่องแบบขณะถ่ายภาพและถูกยิงเสียชีวิต (และนับเป็นผู้เสียชีวิตจาก "การยิงกันเอง") ในเวลาประมาณ 02:00 น. ของวันที่ 4 มิถุนายน;
หวัง จิ่งเฉิง ผู้บังคับหมวดจากกองทัพที่ 24 เสียชีวิตจากอาการหัวใจวายในวันที่ 4 กรกฎาคม
ผู้เสียชีวิตอีก 7 รายที่อาจนับเป็นผู้เสียชีวิตในการปฏิบัติหน้าที่เกิดขึ้นหลังจากทหารเปิดฉากยิงใส่ฝูงชนเป็นครั้งแรกในเวลา 22:00 น. ของวันที่ 3 มิถุนายน
หลิว กั๋วเกิง ผู้บังคับหมวดกองทัพที่ 63 เสียชีวิตในเวลาประมาณ 4.00 น. ของวันที่ 4 มิถุนายน ทางตะวันตกของซีตาน;
จุย กั๋วเจิ้ง พลทหารในกองทัพที่ 39 ถูกแทงเสียชีวิตบนสะพานคนเดินที่ฉงเหวินเหมินในเวลาประมาณ 04.40 น.;
หม่า กั๋วเซฺวียน ผู้บังคับหมวดในกองทัพที่ 54 ถูกโจมตีในเวลา 01.00 น. ที่ไช่ชื่อโข่วและเสียชีวิตจากบาดแผลที่โรงพยาบาลตำรวจติดอาวุธประชาชน;
หวัง จินเหว่ยฺ ร้อยโทในกองทัพที่ 54 เสียชีวิตบนถนนซินหฺวาใต้ในเวลาประมาณ 04:30 น. ของวันที่ 4 มิถุนายน;
หลี่ กั๋วรุ่ย เจ้าหน้าที่ตำรวจติดอาวุธประชาชน ได้รับบาดเจ็บที่สะพานฟู่เฉิงเหมินในเวลาประมาณ 05:00 น. และเสียชีวิตในเวลาต่อมาที่โรงพยาบาลเหรินหมิน;
หลิว เยี่ยนพัว เจ้าหน้าที่ตำรวจติดอาวุธประชาชน ได้รับบาดเจ็บที่ซีตานในเวลาประมาณ 01:00 น. ของวันที่ 4 มิถุนายน และเสียชีวิตในเวลาต่อมาที่โรงพยาบาลเหรินหมิน; และ
จาง ลี่เจี๋ย พลทหารในกองทัพที่ 39 ถูกยิงจากอพาร์ตเมนต์ทูตบนถนนเจี้ยนกัวเหมินนอกในวันที่ 7 มิถุนายน
ผลกระทบ > ข่าวลือ

ในช่วงไม่กี่วันหลังวันที่ 4 มิถุนายน มีข่าวลือแพร่สะพัดในหมู่ชาวปักกิ่งว่ากองทัพที่ 27 ก่ออาชญากรรมโหดร้ายที่สุด ขณะที่กองทัพที่ 38 กลับเป็นมิตรกับประชาชน เชื่อกันว่ากองทัพที่ 27 นั้นนำโดยหลานชายของประธานาธิบดีหยาง ช่างคุน และเชื่อกันว่ามีความภักดีต่อเขาอย่างสุดใจ ชาวบ้านเล่าถึงทหารกองดังกล่าวว่าเป็น "คนป่าเถื่อนที่ไม่รู้หนังสือ และรู้เพียงแต่วิธีฆ่าเท่านั้น" เชื่อกันว่าทหารบางนายถูกวางยาและถูกแจกกระสุนที่ดัดแปลงเพื่อเพิ่มอาการบาดเจ็บ มีรายงานการยิงพลเรือนที่ไม่มีอาวุธจากด้านหลังโดยไม่มีการเตือนล่วงหน้า และแม้แต่รายงานที่กองทัพที่ 27 บังคับทหารกองอื่นให้สังหารนักศึกษาที่ออกมาประท้วง สื่อตะวันตกรายงานว่า "กองทัพที่ 27 เป็นที่เกลียดชังอย่างมากในปักกิ่ง"
ยังมีรายงานการเผชิญหน้าระหว่างหน่วยทหาร โดยเฉพาะกองทัพที่ 27 ด้วย กล่าวกันว่ากองทัพที่ 16 ได้รับมอบหมายให้ช่วยเหลือกองทัพที่ 38 แต่ต้องการใช้กำลังให้น้อยที่สุด กองทัพที่ 27 เพิกเฉยต่อคำวิงวอนของกองทัพที่ 16 และเดินเท้าต่อไปยังจัตุรัสเทียนอันเหมิน วันที่ 6 มิถุนายน เจ้าหน้าที่สหรัฐได้ยืนยันรายงานที่เกี่ยวข้องกับการยิงกันระหว่างกองทัพที่ 16 และ 27 ในเขตชานเมืองของปักกิ่ง มีรายงานว่าในวันที่ 7 มิถุนายน กองทัพที่ 38 เผชิญกับเหล่าส่งทางอากาศที่ 27 และ 15
หน่วยอื่นที่รวมตัวกันเพื่อต่อต้านกองทัพที่ 27 คือ กองทัพที่ 40 ซึ่งได้สร้างความสัมพันธ์อันดีกับพลเรือนในอาณาเขตปิดล้อมรอบถนนสนามบิน พลเรือนแลกเปลี่ยนอาหารและเสบียงรวมถึงให้การสนับสนุนทางจิตใจแก่กองทัพที่ 40 แม้จะมีหลายคนต่อต้านกองทัพที่ 27 ที่ไม่มีระเบียบวินัย แต่ก็ไม่มีกองทัพใดโดดเด่นเท่ากับกองทัพที่ 38 ในตอนแรกกองทัพที่ 38 ไม่เต็มใจที่จะปฏิบัติตามคำสั่งในการเข้าเมือง จึงถูกแทนที่ด้วยกองทัพที่ 27 อย่างไรก็ตาม หลังจากวันที่ 6 มิถุนายน กองทัพที่ 38 ถูกส่งกลับไปยังปักกิ่งเพื่อให้กองทัพที่ 27 ปลดพวกเขาจากตำแหน่งที่ยึดครอง ชาวปักกิ่งบางส่วนต้อนรับกองทัพอันเป็นที่รักของพวกเขากลับมา และถือว่า "กองทัพที่ 38 เป็นกองทัพของประชาชน!"
ข่าวลือดังกล่าวสร้างแรงบันดาลใจให้ชาวฉือเจียจวงออกมาประท้วงบริเวณนอกกองบัญชาการกองทัพที่ 27 เจ้าหน้าที่และสมาชิกครอบครัวของกองทัพที่ 27 ตกเป็นเป้าของการดูถูกและล้อเลียนในบ้านเกิดของพวกเขา
ในเดือนมีนาคม ค.ศ. 1990 ทหารที่ลาออกจากกองทัพที่ 38 เล่าถึงประสบการณ์ของเขาในการปราบปรามการชุมนุมประท้วงของนักศึกษา โดยอ้างว่าหน่วยของเขาถูกหลอกให้เปิดฉากยิงผู้ประท้วง ขณะที่พวกเขากำลังเข้าใกล้จัตุรัสในคืนวันที่ 3 มิถุนายน ทหารและหน่วยของเขาไม่เต็มใจจะยิงใส่ฝูงชนที่ขวางทางพวกเขา แต่พวกเขากลับยิงขึ้นฟ้าเพื่อขู่ผู้ประท้วงและเปิดทางให้พวกเขาไปยังจัตุรัส ขณะที่หน่วยทหารกำลังเดินทัพ ก็ได้มีข่าวแพร่สะพัดไปทั่วหมู่ทหารว่าเพื่อนร่วมหน่วยกว่าร้อยคนหายตัวไปและคาดว่าถูกนักศึกษาสังหาร จึงได้ทำการนับและยืนยันได้ว่ามีทหารสูญหายไป 100 นาย เหตุการณ์นี้ทำให้ทหารตกใจและโกรธผู้ประท้วง หลังจากนั้นไม่นานก็มีคำสั่งให้ยิงใส่ฝูงชนและปฏิบัติตามอย่างร้ายแรง หลังร่วมปฏิบัติการกวาดล้างจัตุรัสสำเร็จแล้ว หน่วยทหารก็ได้เริ่มปฏิบัติการทำความสะอาด ในขณะนี้ ทหารหนึ่งร้อยนายที่สูญหายไปปรากฏตัวอีกครั้งโดยไม่ได้รับอันตราย โดยอ้างว่าได้ทิ้งหน่วยของตนชั่วคราว ทหารที่ไม่ทราบชื่อได้เล่าเรื่องนี้ให้แม่ของเขาฟัง และข่าวลือก็แพร่กระจายจากตรงนั้นกระทั่งไปถึงหูของแพต วอร์ดลอว์ กงสุลใหญ่สหรัฐในเซี่ยงไฮ้ในขณะนั้นในที่สุด วอร์ดลอว์แสดงความเห็นว่าไม่ควรนำแหล่งที่มามาเป็นข้อเท็จจริง แต่ควรเป็นตัวอย่างของข่าวลือที่แพร่สะพัดในประเทศจีนในช่วงนั้น
ผลกระทบ > เติ้ง เสี่ยวผิงกล่าวชื่นชมกองทัพ

วันที่ 9 มิถุนายน เติ้ง เสี่ยวผิงปรากฏตัวต่อสาธารณชนเป็นครั้งแรกนับตั้งแต่เริ่มต้นการประท้วง โดยกล่าวสุนทรพจน์ขอบคุณและชื่นชมการบังคับใช้กฎอัยการศึกของกองทัพ องค์การพรรคฯ ได้สนับสนุนประชาชนให้ศึกษาเนื้อหาของสุนทรพจน์ดังกล่าว เขาประณามการประท้วงดังกล่าวว่าเป็นกบฏต่อต้านการปฏิวัติเพื่อโค่นพรรคการเมือง ซึ่งเป็นเหตุให้การใช้กำลังมีความชอบธรรมอย่างยิ่ง การร้องเรียนของผู้ประท้วงเรื่องการทุจริตของเจ้าหน้าที่รัฐเป็นการปกปิดแรงจูงใจแอบแฝงของพวกเขา เติ้งกล่าวว่าความมั่นคงของกองทัพ ซึ่งเป็น "กำแพงเหล็กและเหล็กกล้า" ของพรรคและประเทศ "ทำให้การจัดการกับเรื่องปัจจุบันง่ายขึ้น" เขาได้ตั้งชื่อทหาร 12 นายที่เสียชีวิตในปฏิบัติการครั้งนี้ว่า "ผู้เสียสละ" และยกย่องทหารอีก 13 นายให้เป็น "ผู้พิทักษ์สาธารณรัฐ"
กฎอัยการศึกถูกยกเลิกในวันที่ 11 มกราคม ค.ศ. 1990
ผลกระทบ > การศึกษาและการฝึกอบรมทางทหารในประเทศจีน

หลังจากขบวนการนักศึกษาถูกปราบปราม คณะกรรมการการศึกษาแห่งรัฐของจีนได้สั่งให้มีการฝึกทหารเป็นเวลา 1 ปีแก่เด็กใหม่ของมหาวิทยาลัยปักกิ่งและมหาวิทยาลัยฟู่ตั้นในสถาบันการทหาร
ผลกระทบ > ผลลัพธ์สำหรับบุคลากรกองทัพ > ผลของการขัดคำสั่ง

ระหว่างการปราบปรามที่จัตุรัสเทียนอันเหมิน เจ้าหน้าที่กองทัพฯ ประมาณ 3,500 นายไม่ปฏิบัติตามคำสั่ง ในช่วงไม่กี่วันหลังวันที่ 4 มิถุนายน สื่อตะวันตกรายงานว่าเจ้าหน้าที่ทหารถูกประหารชีวิตและนายพลถูกนำขึ้นศาลทหาร แม้จะยังไม่ได้รับการยืนยันการประหารชีวิตก็ตาม ใน ค.ศ. 1989 ผู้นำกองทัพได้ปรับย้ายผู้บัญชาการจากภูมิภาคทหารทั้ง 7 แห่งลงสู่ระดับกองพลเพื่อให้แน่ใจว่ามีความจงรักภักดี นับตั้งแต่ปีมานี้ ไม่เคยเกิดการไม่เชื่อฟังคำสั่งภายในกองทัพฯ มากขนาดนี้มาก่อน
พลเอก สฺวี ฉินเซียน แห่งกองทัพที่ 38 ผู้ซึ่งปฏิเสธที่จะบังคับใช้กฎอัยการศึก ถูกปลดจากอำนาจ ถูกตัดสินจำคุก 5 ปีและถูกขับออกจากพรรค ซฺวี่ เฟิง ผู้บัญชาการกองพลที่ 116 กองทัพที่ 39 ผู้ซึ่งปฏิเสธที่จะนำกำลังของเขาเข้าเมืองในวันที่ 3 มิถุนายน ถูกลดตำแหน่ง กองทัพที่ 28 ทั้งหมดที่ปฏิเสธที่จะปฏิบัติตามคำสั่งที่มู่ซีตี้ ได้รับคำสั่งให้ปรับโครงสร้างใหม่เป็นเวลา 6 เดือน พลเอก เฮ่อ เหยียนหราน ผู้บัญชาการกองทัพที่ 28 ถูกศาลทหารตัดสินลงโทษ และพร้อมกับจาง หมิงชุน กรรมาธิการการเมือง และชิว จินไค่ เสนาธิการ ได้ถูกลงโทษทางวินัย ลดตำแหน่ง และย้ายไปประจำหน่วยอื่น
ผลกระทบ > ผลลัพธ์สำหรับบุคลากรกองทัพ > การเลื่อนตำแหน่ง

เจ้าหน้าที่ทหารที่ปฏิบัติตามคำสั่งอย่างจริงจังได้รับการยกย่องและเลื่อนตำแหน่ง หลิว หฺวาชิง ผู้บัญชาการกองกำลังกฎอัยการศึก ได้รับแต่งตั้งให้ดำรงตำแหน่งรองประธานคณะกรรมการการทหารส่วนกลางใน ค.ศ. 1990 และในที่สุดก็ได้รับเลือกให้ดำรงตำแหน่งในคณะกรรมาธิการสามัญประจำกรมการเมือง ฉือ เฮ่าเถียน รองผู้บัญชาการฯ ดำรงตำแหน่งรัฐมนตรีว่าการกระทรวงกลาโหมใน ค.ศ. 1993 เหลียง กวางเลี่ย ผู้บัญชาการกองทัพที่ 20 ผู้ซึ่งเข้ามาสืบทอดตำแหน่งเสนาธิการกองทัพปลดปล่อยประชาชนต่อจากฉือใน ค.ศ. 1992 ในที่สุดก็ได้ขึ้นสู่ตำแหน่งรัฐมนตรีว่าการกระทรวงกลาโหมใน ค.ศ. 2008 อ้าย หู่เชิง ผู้นำกรมทหารที่ 347 สู่จัตุรัสเทียนอันเหมินขณะที่กำลังที่เหลือของกองพลที่ 116 ภายใต้การนำของซฺวี่ เฟิงขัดคำสั่งกฎอัยการศึก ได้รับการเลื่อนตำแหน่งอย่างต่อเนื่อง อ้ายเข้ารับตำแหน่งผู้บัญชาการกองพลใน ค.ศ. 1995 และกองทัพที่ 39 ใน ค.ศ. 2002 ใน ค.ศ. 2007 เขาได้รับตำแหน่งเสนาธิการภูมิภาคทหารเฉิงตู
ฉือ เฮ่าเถียน รองผู้บัญชาการกองกำลังกฎอัยการศึก ดำรงตำแหน่งรัฐมนตรีว่าการกระทรวงกลาโหมใน ค.ศ. 1993 ภาพนี้ถ่ายร่วมกับวิลเลียม โคเฮน รัฐมนตรีว่าการกระทรวงกลาโหมสหรัฐ ในปักกิ่งเมื่อ ค.ศ. 2000
เหลียง กวางเลี่ย ผู้บัญชาการกองทัพที่ 20 ในช่วงปฏิบัติการกฎอัยการศึก ได้รับการเลื่อนตำแหน่งหลายครั้งในช่วงหลายทศวรรษหลังจากนั้น เขาเป็นเสนาธิการกองทัพปลดปล่อยประชาชนใน ค.ศ. 1992 และรัฐมนตรีว่าการกระทรวงกลาโหมใน ค.ศ. 2008 ภาพนี้ถ่ายร่วมกับรอเบิร์ต เกตส์ รัฐมนตรีว่าการกระทรวงกลาโหมสหรัฐ ในปักกิ่งเมื่อ ค.ศ. 2011
อ้าย หู่เชิง ผู้นำกรมทหารที่ 347 ไปยังจัตุรัสเทียนอันเหมินในขณะที่กองพลที่ 116 ที่เหลือฝ่าฝืนกฎอัยการศึก เข้ารับตำแหน่งผู้บัญชาการกองพลใน ค.ศ. 1995 และกองทัพที่ 39 ใน ค.ศ. 2002 ภาพนี้ถ่ายเมื่อวันที่ 24 มีนาคม ค.ศ. 2007 พร้อมกับปีเตอร์ เพซ ประธานคณะเสนาธิการร่วมสหรัฐ ในเฉิ่นหยาง
ผลกระทบ > ผลลัพธ์สำหรับบุคลากรกองทัพ > การเซ็นเซอร์เหรียญ

ในเดือนมีนาคม ค.ศ. 2024 หน่วยงานตรวจพิจารณาได้ลบโพสต์สื่อสังคมที่มีภาพเหรียญที่มอบให้แก่ทหารกองทัพปลดปล่อยประชาชนที่เข้าร่วมการสังหารหมู่ที่จัตุรัสเทียนอันเหมิน ค.ศ. 1989
แม้เจ้าหน้าที่ของกองทัพปลดปล่อยประชาชนและตำรวจติดอาวุธประชาชนจะถูกส่งไปประจำที่ใจกลางกรุงปักกิ่งบ่อยครั้งเพื่อทำหน้าที่กองเกียรติยศหรือดูแลความปลอดภัย แต่การระดมกำลังทหารกว่า 200,000 นายเพื่อบังคับใช้กฎอัยการศึกในเดือนพฤษภาคม ค.ศ. 1989 ถือเป็นสิ่งที่ไม่เคยเกิดขึ้นมาก่อนในประวัติศาสตร์ของเมืองหลวง
เติ้ง เสี่ยวผิง กับประธานาธิบดีเจอรัลด์ ฟอร์ด แห่งสหรัฐ ณ มหาศาลาประชาชนใน ค.ศ. 1975 แม้เขาจะไม่ใช่ประธานหรือเลขาธิการพรรคคอมมิวนิสต์จีนใน ค.ศ. 1989 แต่เขาควบคุมกองทัพปลดปล่อยประชาชนโดยตรงผ่านการเป็นประธานคณะกรรมการการทหารส่วนกลาง (คทก.) และใช้อิทธิพลผ่านการอุปถัมภ์ผู้นำพรรคและกองทัพ
นายกรัฐมนตรีจ้าว จื่อหยาง กับประธานาธิบดีโรนัลด์ เรแกน แห่งสหรัฐใน ค.ศ. 1984 ใน ค.ศ.1989 จ้าวเป็นเลขาธิการพรรคและรองประธานคนที่หนึ่งของคณะกรรมการการหารส่วนกลาง แต่ท่าทีผ่อนปรนของเขาต่อผู้ประท้วงที่เป็นนักศึกษาถูกวิพากษ์วิจารณ์จากกลุ่มหัวรุนแรงของพรรคและสูญเสียการสนับสนุนจากเติ้ง เสี่ยวผิง จ้าวคัดค้านการประกาศกฎอัยการศึก สูญเสียอำนาจ และต้องใช้ชีวิตที่เหลือภายใต้การกักบริเวณในบ้าน
5 จาก 7 ภูมิภาคทหารของกองทัพปลดปล่อยประชาชนส่งทหารมายังปักกิ่งเพื่อบังคับใช้กฎอัยการศึกใน ค.ศ. 1989
อนุสาวรีย์ที่มีรถถังไทป์ 59 อยู่ในฐานทัพทหารในเขตเฟิงไถ ชานกรุงปักกิ่ง
เฮลิคอปเตอร์โจมตีเบา SA 342L Gazelle อย่างน้อย 5 ลำที่นำเข้าจากฝรั่งเศสใน ค.ศ. 1988 ถูกส่งไปเหนือน่านฟ้าจัตุรัสเทียนอันเหมินในวันที่ 20 พฤษภาคม เพื่อทิ้งใบปลิวให้กับผู้ประท้วง คำสั่งห้ามค้าอาวุธของสหภาพยุโรปเพื่อตอบสนองต่อการปราบปรามทางทหารส่งผลให้การขายเฮลิคอปเตอร์ของยุโรปแก่จีนสิ้นสุดลง (ในภาพ: SA-342L1 ของเซอร์เบีย)
กระสุนขยายตัวก่อนและหลังการยิง กระสุนประเภทนี้ถูกห้ามใช้ในการทำสงครามตามอนุสัญญาเฮก ค.ศ. 1899 และ 1907 แต่ส่วนใหญ่ใช้ในการล่าสัตว์และบังคับใช้กฎหมาย
ปืนไรเฟิลจู่โจมไทป์ 56 ของทหารราบกองทัพปลดปล่อยประชาชน (ล่าง) เป็นรุ่นหนึ่งของเอเค-47 (บน) ที่สามารถยิงได้ด้วยอัตราสูงสุด 650 นัดต่อนาที โดยมีพิสัยการยิงที่มีประสิทธิภาพ 300–400 เมตร
รถลำเลียงพลหุ้มเกราะไทป์ 63 น้ำหนัก 12.8 ตัน ความเร็วสูงสุด 60 กม./ชม. และพิสัยการยิง 500 กิโลเมตร ดำเนินการด้วยลูกเรือ 2 คนและสามารถบรรทุกทหารราบได้ 13 นาย ในคืนวันที่ 3 มิถุนายน ผู้ประท้วงพยายามทำลายรถลำเลียงพลหุ้มเกราะนี้โดยการยัดเสาโลหะเข้าไปในล้อรถและคลุมรถด้วยผ้าห่มพร้อมจุดไฟเผา
รถถังหลักไทป์ 59 น้ำหนัก 36 ตันและมีลูกเรือ 4 นาย ปฏิบัติการโดยมีความเร็วสูงสุด 50 กม./ชม. และมีพิสัยปฏิบัติการ 450 กิโลเมตร
เหรียญที่คณะกรรมการการทหารส่วนกลางมอบให้แก่ทหารที่เข้าร่วมในการบังคับใช้กฎอัยการศึก
นักกีฬาโอลิมปิกอิสระในโอลิมปิกฤดูร้อน 2012

| นักกีฬาโอลิมปิกอิสระ ในโอลิมปิกฤดูร้อน 2012 |
| --- | --- |
เนเธอร์แลนด์แอนทิลลีสและเซาท์ซูดาน แข่งขันภายใต้ธงโอลิมปิก
รหัสประเทศ: IOA
ณ ลอนดอน
นักกีฬา: 4 คน  ใน 3 ชนิดกีฬา
ผู้เชิญธงชาติ: Brooklyn Kerlin
การเข้าร่วมแข่งขันโอลิมปิกฤดูร้อน
1992 1996 2000 2004–2008 2012 2016 2020 2024
การเข้าร่วมในนามของชาติอื่น
 เนเธอร์แลนด์แอนทิลลีส (1952–2008)  อารูบา (1988–)  เนเธอร์แลนด์ (1900–)  ซูดาน (1960–)  ซูดานใต้ (2016–)
นักกีฬาโอลิมปิกอิสระ (อังกฤษ: Independent Olympic Athletes) มีกำหนดการแข่งขัน ในโอลิมปิกฤดูร้อนครั้งที่ 30 ในปี พ.ศ. 2555 (ค.ศ. 2012) ที่กรุงลอนดอนของสหราชอาณาจักร โดยคณะกรรมการโอลิมปิกแห่งเนเธอร์แลนด์แอนทิลลิส (Netherlands Antilles Olympic Committee) ซึ่งมีแผนการปฏิบัติงานอย่างต่อเนื่อง หลังการล่มสลายของดินแดนเนเธอร์แลนด์แอนทิลลิส และคณะกรรมการบริหารไอโอซี ในที่ประชุมคณะกรรมการโอลิมปิกสากล เมื่อเดือนมิถุนายน พ.ศ. 2554 (ค.ศ. 2011) มีมติให้เพิกถอนสมาชิกภาพด้วย อย่างไรก็ตาม นักกีฬาชาวดัตช์แอนทิลเลียน ซึ่งมีคุณสมบัติสำหรับการแข่งขันครั้งนี้ ได้รับอนุญาตให้เข้าร่วมแข่งขันอย่างอิสระ ภายใต้ธงโอลิมปิก
กรีฑา

บทความหลัก: กีฬากรีฑาในโอลิมปิกฤดูร้อน 2012
| นักกีฬา | รายการ | ฮีต> สรุปผล | ฮีต> อันดับ | รอบก่อนรองชนะเลิศ> สรุปผล | รอบก่อนรองชนะเลิศ> อันดับ | รอบรองชนะเลิศ> สรุปผล | รอบรองชนะเลิศ> อันดับ | รอบชิงชนะเลิศ> สรุปผล | รอบชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
| ลี-มาร์วิน โบเนวาเซีย | 400 เมตร |  |  |  |  |  |  |  |  |
ยูโด

บทความหลัก: กีฬายูโดในโอลิมปิกฤดูร้อน 2012
| นักกีฬา | รายการ | รอบ 32 คน> Opposition Result | รอบ 16 คน> Opposition Result | รอบก่อนรองชนะเลิศ> Opposition Result | รอบรองชนะเลิศ> Opposition Result | Repechage 1> Opposition Result | Repechage 2> Opposition Result | รอบชิงชนะเลิศ> Opposition Result | รอบชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
| เรจินัล เด วินดท์ | ชาย>81 กิโลกรัม |  |  |  |  |  |  |  |  |
กีฬาเรือใบ

บทความหลัก: กีฬาเรือใบในโอลิมปิกฤดูร้อน 2012
| นักกีฬา | รายการ | เรซ> 1 | เรซ> 2 | เรซ> 3 | เรซ> 4 | เรซ> 5 | เรซ> 6 | เรซ> 7 | เรซ> 8 | เรซ> 9 | เรซ> 10 | เรซ> M* | คะแนนสุทธิ | อันดับเมื่อจบ |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ฟิลิปีน ฟาน อานโฮลต์ | เลเซอร์เรเดียล |  |  |  |  |  |  |  |  |  |  |  |  |  |
ดูเพิ่ม

ผู้เข้าร่วมโอลิมปิกโดยอิสระในโอลิมปิกฤดูร้อน 1992
นักกีฬาโอลิมปิกเฉพาะบุคคลในโอลิมปิกฤดูร้อน 2000
นักกีฬาโอลิมปิกอิสระในโอลิมปิกฤดูร้อน 2016
ตลาดการเงิน

ตลาดการเงิน (อังกฤษ: financial market) คือ ตลาดที่ผู้คนซื้อขายหลักทรัพย์และตราสารอนุพันธ์ที่มีค่าธรรมเนียมการซื้อขายต่ำ หลักทรัพย์เช่น หุ้นและตราสารหนี้และโลหะมีค่า
คำว่าตลาดในบางครั้งใช้เมื่อให้เฉพาะเจาะจงกว่าคำว่า การแลกเปลี่ยน (exchanges) มีองค์กรที่ทำหน้าที่ดูแลการค้าในหลักทรัพย์การเงิน อย่างเช่น ตลาดหลักทรัพย์ หรือตลาดซื้อขายสินค้าโภคภัณฑ์ คืออาจมีสถานที่ตั้งจริง ๆ อย่างเช่น ตลาดหลักทรัพย์นิวยอร์ก ตลาดหลักทรัพย์ลอนดอน ตลาดหลักทรัพย์บอมเบย์ เป็นต้น หรือระบบอิเล็กทรอนิกส์ อย่างแนสแด็ก
การซื้อขายหุ้นเกิดขึ้นจากการแลกเปลี่ยนกัน ส่วนการดำเนินการของบริษัท (เช่น รวมหรือแยกบริษัท) นั้นอยู่นอกเหนือจากการแลกเปลี่ยน ขณะที่หากสองบริษัทหรือสองบุคคล ตกลงที่จะซื้อขายกัน ไม่ถือว่าเป็นการแลกเปลี่ยนกัน
รูปแบบของตลาดการเงิน

ตลาดทุน ประกอบด้วย
ตลาดหุ้น
ตลาดตราสารหนี้
ตลาดสินค้าโภคภัณฑ์
ตลาดเงิน
ตลาดอนุพันธ์
ตลาดซื้อขายล่วงหน้า
คริปโทเคอร์เรนซี
ตลาดสปอต
ตลาดกู้ยืมระหว่างธนาคาร
นักกีฬาโอลิมปิกอิสระในโอลิมปิกฤดูร้อน 2016

| นักกีฬาโอลิมปิกอิสระ ในโอลิมปิกฤดูร้อน 2016 |
| --- | --- |
ธงโอลิมปิก
รหัสประเทศ: IOA
ณ รีโอเดจาเนโร
นักกีฬา: 9 คน  ใน 3 ชนิดกีฬา
ผู้เชิญธงชาติ: อาสาสมัคร
เหรียญ อันดับ 51:  ทอง 1 เงิน 0 ทองแดง 1 รวม 2 
การเข้าร่วมแข่งขันโอลิมปิกฤดูร้อน
1992 1996 2000 2004–2008 2012 2016 2020 2024
การเข้าร่วมในนามของชาติอื่น
 คูเวต (1968–)
นักกีฬาโอลิมปิกอิสระ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 ทีมประกอบด้วยนักกีฬาชาวคูเวตที่แข่งขันภายใต้ธงโอลิมปิกเนื่องจากคณะกรรมการโอลิมปิกคูเวตถูกระงับโดยคณะกรรมการโอลิมปิกสากล (IOC) เป็นครั้งที่สองในรอบห้าปีเนื่องจากการแทรกแซงของรัฐบาล
นอกเหนือจากนักกีฬาอิสระแล้ว ยังมีผู้ลี้ภัย 10 คน ที่เข้าแข่งขันภายใต้ธงโอลิมปิกในฐานะนักกีฬาผู้ลี้ภัย เป็นอีกทีมแยกต่างหาก ทีมนักกีฬาอิสระได้ส่งทั้งหมด 9 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 1 เหรียญทอง 0 เหรียญเงิน และ 1 เหรียญทองแดง รวมทั้งหมด 2 เหรียญ
Fehaid Al-Deehani นักกีฬายิงปืนชาวคูเวตเป็นนักกีฬาอิสระคนแรกที่ชนะเหรียญทองโอลิมปิก
นักกีฬาที่ได้รับเหรียญรางวัล

ข้อมูลเพิ่มเติม: สรุปเหรียญโอลิมปิกฤดูร้อน 2016
| เหรียญ | นักกีฬา | กีฬา | รายการ | วันที่ |
| --- | --- | --- | --- | --- |
| 1 ! ทอง | Fehaid Al-Deehani | ยิงปืน | Men's double trap | 10 สิงหาคม |
| 3 ! ทองแดง | Abdullah Al-Rashidi | ยิงปืน | Men's skeet | 13 สิงหาคม |
นักกีฬาแบ่งตามชนิดกีฬา

| กีฬา | ชาย | หญิง | รวม |
| --- | --- | --- | --- |
|  ฟันดาบ | 1 | 0 | 1 |
|  ยิงปืน | 6 | 0 | 6 |
|  ว่ายน้ำ | 1 | 1 | 2 |
| รวม | 8 | 1 | 9 |
ดูเพิ่ม

ประเทศคูเวตในพาราลิมปิกฤดูร้อน 2016
กีฬาทวิกีฬาฤดูหนาวในโอลิมปิกฤดูหนาว 2026 – รอบคัดเลือก

รอบคัดเลือกกีฬาทวิกีฬาฤดูหนาวในโอลิมปิกฤดูหนาว 2026 มีเกณฑ์การคัดเลือกและการจัดสรรโควตาในโอลิมปิกฤดูหนาว 2026
การจัดสรรโควตา

จำนวนโควตาทั้งหมดที่อนุญาตในการแข่งขันนี้คือ 210 คน (105 คนทั้งชายและหญิง) โควตา 93 ตำแหน่งแรกของแต่ละเพศจะถูกกำหนดจากคะแนนการแข่งขัน World Cup Nation Cup 2024/25 ส่วนโควตาสุดท้าย 12 ตำแหน่งของแต่ละเพศจะถูกจัดสรรโดยใช้รายการคะแนนการคัดเลือกของ IBU (ณ วันที่ 18 มกราคม 2026) สำหรับประเทศที่ยังไม่มีนักกีฬาผ่านการคัดเลือกโดยมีสูงสุดสองคนต่อประเทศ
จากการจัดอันดับสุดท้ายของการแข่งขัน World Cup 2024/25 ประเทศที่อยู่ในอันดับ 1-3 จะได้โควตานักกีฬาหกคน, อันดับ 4-10 จะได้โควต้านักกีฬาห้าคน, และอันดับ 11-20 จะได้สี่คนสำหรับทั้งชายและหญิง การจัดสรรโควตาสุดท้าย 12 ตำแหน่งของแต่ละเพศจะถูกกรอกแบบรายบุคคลจากรายการคะแนนคัดเลือกของ IBU โดยสูงสุดสองคนสำหรับแต่ละประเทศจากประเทศที่ยังไม่ผ่านการคัดเลือก สองที่นั่งจากโควตานี้จะมอบให้ประเทศเจ้าภาพหากยังไม่ผ่านการคัดเลือก นักกีฬาจากเจ้าภาพสามารถเข้าร่วมการแข่งขันในประเภททีมผลัดได้เฉพาะเมื่อพวกเขามีนักกีฬาที่ผ่านการคัดเลือกเพียงพอแล้ว การจัดสรรโควตาที่ไม่ได้ใช้จะถูกจัดสรรจากรายการคะแนนคุณสมบัติของ IBU ให้แก่ประเทศที่ยังไม่ได้คัดเลือกหรือลงแข่งได้เพียงหนึ่งคน สำหรับแต่ละประเภทการแข่งขันสามารถมีนักกีฬาจาก NOC ได้สูงสุด 4 คน ยกเว้น Mass Start ซึ่งยังสามารถคัดเลือกได้สูงสุด 6 คน
การจัดสรรโควตา > เกณฑ์ขั้นต่ำ

ในระหว่างฤดูกาล 2024/25 หรือ 2025/26 นักกีฬาจะต้องมีผลการแข่งขันสองรายการใน IBU Cup, Open European Championships, World Championships หรือ World Cup ในประเภทสปรินต์หรือบุคคลl และต้องมีคะแนนคัดเลือกของ IBU รวมไม่เกิน 150 หรือมีการจัดอันดับในอันดับครึ่งบนใน Junior World Championships สองครั้ง พวกเขาสามารถรวมทั้งสองเกณฑ์นี้ (หนึ่งในแต่ละประเภท) นักกีฬาทุกคนในทีมผลัดต้องตรงตามข้อกำหนดนี้ด้วย